
אגודת התעופה הכללית בישראל
Israeli Association of General Aviation

פתיחת  חוגי הנוער של טייסת 10 לשנת 2005-6
למתנדבי טייסת 10 וחברי אגודת התעופה שלום!

בשעה טובה נפתחו השבוע חוגי התעופה לנוער של טייסת 10 לשנה זו. 

השנה הצטרפו לסגל המדריכים מתנדבים חדשים, ביניהם כאלה שחברו לטייסת 10 רק לאחרונה. כולנו מאחלים להם הצלחה רבה במשימתם החשובה והערכית.

הנה רשימת החוגים שנפתחו השבוע:

בית ספר לטכנאות וגננות בפנימית ויצ”ו בפתח תקווה – מדריך חנוך אפלמן

בית ספר תיכון טשרניחובסקי ברמת חן נתניה – מדריך אברהם קמחי (קים)

תפוח פיס אור יהודה – מדריך (זמני) חנוך אפלמן

בית ספר עמל שרונים הוד השרון – מדריך אייל מוכתר

בית ספר ממלכתי בדואי בזרזיר (ליד טיבעון) – מדריך רוני גרופי

"קהילה בטוחה" קבוצת נערים במסגרת "מצילה" נתניה  - מדריך יאיר גיל

קבוצת נערים במתנ"ס מזכרת בתיה – מדריך יוסי בן אברהם

קבוצת נערים במסגרת קידום נוער דרום ת"א – מדריך חנן נהרי

מיכה גודשטדט – ממשיך עם קבוצת הנערים האתיופיים במרכז החינוכי רמות חפר משנה שעברה

יוסי הומל  -  ממשיך עם קבוצת הנערים משנה שעברה בקיבוץ אשבל

בהצלחה למתנדבים ולנערים!

דרושים לנו מתנדבים נוספים להדרכה, כדי לספק את הבקשות  הרבות.  אני קורא  לחברי הטייסת ואגודת התעופה להצטרף לסגל מדריכי הנוער שלנו, להכניס תוכן נוסף ועשיר לפעילותם למען הקהילה וכן- גם ליהנות מכל רגע!

כל תלמידי החוגים הם נערים במסגרות מיוחדות שונות, שנגישותם לתעופה ללא חוגי טייסת 10 היא בלתי אפשרית, ועצם השתתפותם בחוגים אלה וחשיפתם לנושא תורמת תרומה כבדת משקל לשיפור הדימוי העצמי שלהם והתנהלותם  בעתיד ומכאן החשיבות הרבה בחוגים אלה.  

חוגי הנוער כוללים שעורים פרונטליים בנושאי תעופה שונים, סיורים בשדות תעופה ובמוזיאון חיל האוויר והטסת הנערים על ידי מתנדבי הטייסת  בסיום החוג. 

כרגיל, נפרסם קריאה למתנדבי טייסת 10 להטסת הנערים בבוא הזמן.

אתמול ערכו תלמידי והנהלת בית הספר האורתודוקסי  ברמלה קבלת פנים להנהלת טייסת 10 ולקים שהיה מדריך החוגים בבית הספר, כמחווה לסיום שלש שנות חוגי התעופה ותחילת החוג בשנה הקרובה. התלמידים הגישו לנו זרי פרחים ואמרו דברי תודה. קים עצמו קיבל מהתלמידים שי נאה והמעמד כולו היה מרגש מאד.

כדי לייעל את העבודה מונו השנה לתפקידי תאום שונים מתנדבי הטייסת אשר קיבלו על עצמם תפקידים אלה:

דוד עמירם  -  תאום פעולות הטייסת עם שדה הרצליה

אייל מוכתר -  תאום הטסות שלא במסגרת חוגי הנוער

טומי בן ארי - ריכוז פרוייקט טייס חונך 

בהצלחה לכולנו

אשר נחמיאס

